**Školský klub detí pri Základnej škole, Vajanského 2, Skalica**

**ŠKOLSKÝ PORIADOK**

**ŠKOLSKÉHO KLUBU DETÍ**

Skalica 2022

**Školský klub detí pri Základnej škole, Vajanského 2, Skalica**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  |  | | --- | --- | | Dátum prerokovania v pedagogickej rade: | **05.septembra 2022** | | Dátum prerokovania v rade školy: | **05. septembra 2022** | | Platnosť školského poriadku ŠKD: | **od 05. septembra 2022** | | Vypracoval: | **Alena Ovečková,**  **ved. vychovávateľka** | | Vydáva: | **Mgr. František Kaprálik,**  **riaditeľ školy** | |

Alena Ovečková Mgr. František Kaprálik

ved. vychovávateľka riaditeľ školy

**OBSAH**

**VŠEOBECNÉ USTANOVENIA**

**I. RIADENIE A ORGANIZÁCIA ...................................................................................**

**II. PRIHLASOVANIE DETÍ DO ŠKD ...........................................................................**

1.1 Zaradenie detí do oddelenia ................................................................................

1.2 Mesačný príspevok na úhradu nákladov spojených s činnosťou ŠKD ................

**III. PREVÁDZKA ŠKD ...............................................................................................**

3.1 Organizácia činnosti a časový harmonogram činností ŠKD .................................

**IV. DOCHÁDZKA DIEŤAŤA DO ŠKD .....................................................................**

4.1 Ukončenie (prerušenie) dochádzky dieťaťa do ŠKD ............................................

**V. PREBERANIE DETÍ ...............................................................................................**

**VI. DODRŽIAVANIE ZÁSAD V JEDÁLNI** ..................................................................

**VII. PODMIENKY ZAOBCHÁDZANIA S MAJETKOM ŠKD......................................**

7.1 Pravidlá pre deti ......................................................................................................

**VIII. STAROSTLIVOSŤ O ZDRAVIE A BEZPEČNOSŤ DETÍ .....................................**

8.1 Zhoršenie zdravotného stavu, úraz ......................................................................

8.2 Hygienické zásady, starostlivosť o majetok dieťaťa .............................................

8.3 Ochrana pred sociálno-patologickými javmi, diskrimináciou a násilím .................

8.4 Zásady bezpečného správania ..........................................................................

**IX. PRÁVA A POVINNOSTI DIEŤAŤA ...................................................................**

9.1 Práva dieťaťa ...................................................................................................

9.2 Povinnosti dieťaťa ..............................................................................................

**X. PRÁVA A POVINNOSTI ZÁKONNÉHO ZÁSTUPCU** .........................................

10.1 Práva zákonných zástupcov dieťaťa ..................................................................

10.2 Povinnosti zákonných zástupcov dieťaťa ..........................................................

**XI. OPATRENIA VO VÝCHOVE ...........................................................................**

11.1 Ochranné opatrenie...........................................................................................

11.2 Kritéria na udelenie sankcií za porušenie Školského poriadku ŠKD ................

**ZÁVEREČNÉ USTANOVENIA**

**ŠKOLSKÝ KLUB DETÍ PRI ZÁKLADNEJ ŠKOLE**

**Vajanského 2, Skalica**

**VŠEOBECNÉ USTANOVENIA**

**Školský poriadok ŠKD obsahuje tieto kapitoly:**

I. Riadenie a organizácia

II. Prihlasovanie detí do ŠKD

III. Prevádzka

IV. Dochádzka

V. Preberanie detí

VI. Dodržiavanie zásad v jedál

VII. Podmienky zaobchádzania s majetkom

VIII. Starostlivosť o zdravie a bezpečnosť detí

IX. Práva a povinnosti dieťaťa

X. Práva a povinnosti zákonného zástupcu

XI. Opatrenia vo výchove

**Podľa zákona č. 245/ 2008 Z. z. o výchove a vzdelávaní a v zmysle ustanovenia paragrafu 153 školského zákona je vypracovaný školský poriadok ŠKD.**

Školský poriadok školského klubu detí, ďalej ŠKD, je vnútorným školským poriadkom a je súčasťou pedagogickej dokumentácie ŠKD, v zmysle vyhlášky MŠ SR č. 306/2009 z 15.júla 2009, § 2 ods.10 pís. d, s účinnosťou od 1.septembra 2009.

Zabezpečuje vnútorný chod ŠKD, organizáciu života ŠKD – detí, pedagogických aj nepedagogických zamestnancov a podmienky pre optimálne ľudské vzťahy tak, aby čas, strávený bol maximálne efektívne využitý z hľadiska výchovného programu ŠKD.

Cieľom výchovy a vzdelávanie podľa školskej reformy je pripraviť žiaka na život v spoločnosti tak, aby vedel svoje vedomosti, zručnosti využiť v praktickom živote, aby bol vyzbrojený kľúčovými kompetenciami, ktoré mu pomôžu zodpovedne zaujať miesto v ďalšom živote či už v ďalšom štúdiu alebo v praxi.

**Podklady použité pri tvorbe školského poriadku ŠKD:**

Výchovný program ŠKD, Školský poriadok ZŠ Vajanského ,Všeobecná deklarácia ľudských práv, Európsky dohovor o ľudských právach, Európska kultúrna konvencia, Európska sociálna charta, Listina základných práv a slobôd, Ústava SR, Deklarácia práv dieťaťa, Dohovor o právach dieťaťa z roku 1989, ku ktorému sa s platnosťou od 1.9.1993 pristúpila aj SR.

**I. RIADENIE A ORGANIZÁCIA**

* Školský klub detí, ktorý je zriadený ako súčasť školy, riadi riaditeľ školy.
* Výchovno-vzdelávaciu činnosť ŠKD organizuje vedúca vychovávateľka.
* Výchovno-vzdelávacia činnosť sa uskutočňuje v ranných a popoludňajších

hodinách počas pracovných dní. Uskutočňuje sa ako:

*a) pravidelná aktivita podľa výchovného programu klubu*

*b) príležitostná a sezónna aktivita formou podujatí, súťaží a exkurzií*

*Pri uskutočňovaní výchovno-vzdelávacej činnosti sa dodržiava striedanie*

*oddychovej a záujmovej aktivity dieťaťa s aktivitou súvisiacou s prípravou*

*na vyučovanie.*

*c) spontánna aktivita podľa záujmu detí*

* Počty detí v oddelení určuje riaditeľ školy
* Riaditeľ školy určuje počet oddelení podľa počtu prihlásených žiakov na

pravidelnú dochádzku.

* Výchovno-vzdelávaciu činnosť vykonávajú kvalifikované vychovávateľky,

sú členkami MZ, ktoré usmerňuje a riadi vedúca MZ a ŠKD , sú aj členkami

pedagogickej rady.

* Vedúca vychovávateľka pomáha organizačne zabezpečovať denný chod ŠKD,

zodpovedá za správnosť vedenia dokumentácie ŠKD, zúčastňuje sa pedagogických

rad školy.

* ŠKD sa riadi vypracovaným a schváleným ŠVVP.

**II. PRIHLASOVANIE DETÍ DO ŠKD**

O prijatí dieťaťa do ŠKD rozhoduje riaditeľ na **základe písomne podanej žiadosti zákonného zástupcu**. V žiadosti zákonný zástupca uvedie aj rozsah dennej dochádzky a spôsob jeho odchodu z ŠKD. Žiadosť o prijatie sa spravidla podáva pri zápise do školy, resp. začiatkom školského roka.

**2.1 Zaradenie detí do oddelení.**

* Deti sa do ŠKD zaraďujú vždy na jeden školský rok na základe písomnej

prihlášky podanej zákonným zástupcom do 30. 6. predchádzajúceho

školského roka ( spresnenie do 15. 9. ) príslušného školského roka.

* Pre deti zapísané do prvého ročníka sa určuje termín odovzdania prihlášok

10.september príslušného školského roka.

* Do ŠKD možno zaradiť aj deti na prechodné obdobie a nepravidelnú

dochádzku alebo iba na niektorú činnosť, zaradením týchto detí nevzniká

nárok na zvýšenie počtu oddelení.

* O zaradení do ŠKD, resp. jeho vyradení rozhoduje riaditeľ školy po

prerokovaní s vedúcou vychovávateľkou a rodičmi dieťaťa.

* Do ŠKD sa prednostne zaraďujú deti nižších ročníkov prihlásení na pravidelnú

dochádzku.

* Spájanie výchovných oddelení sa uskutočňuje až po 15.30 hod. z dôvodu

rozsahu dennej činnosti vychovávateliek.

**2.2 Mesačný príspevok na úhradu nákladov spojených s činnosťou ŠKD.**

Výšku mesačného príspevku na úhradu nákladov spojených s činnosťou ŠKD určuje riaditeľ na základe všeobecne záväzného nariadenia zriaďovateľa – mesta Skalica

* Príspevok na úhradu za pobyt dieťaťa v ŠKD je 10,00 € mesačne za jedno dieťa.
* Po predložení dokladov o sociálnej odkázanosti môže riaditeľ školy rozhodnúť

o znížení príspevku na úhradu na **2,00 €** mesačne

* Pre deti zo sociálne znevýhodneného prostredia je úhrada za pobyt v ŠKD

**7,00 €** mesačne

* Príspevok na úhradu za pobyt v ŠKD uhrádza zákonný zástupca dieťaťa

trvalým príkazom, internetbankingom. Poplatok treba uhradiť do 10-teho v

príslušnom mesiaci. Možno uhradiť platbu aj aj **platbu najviac na 4 mesiace**

**(**september- december) **a 6 mesiacov** (január – jún)alebo naraz za celý šk. rok

**100,00€**

* Poplatok sa platí nezávisle od času a počtu dní, ktoré dieťa strávi v ŠKD.
* **Odhlásiť žiaka z ŠKD je možné len k 31. januáru a k 30. júnu príslušného**

**školského roka. Odhlásenie dieťaťa bude akceptované riaditeľom školy po**

**zaplatení a vyrovnaní príspevku za obdobie, ktoré dieťa ŠKD navštevovalo.**

* **Prerušenie na jeden mesiac nie je možné (**len v prípade mimoriadnych okolností: prerušená činnosť ŠKD, vážne zdravotné problémy, ktoré neumožňujú celý mesiac navštevovať ŠKD)

Pokiaľ zákonný zástupca dieťaťa neuhradí stanovený príspevok za pobyt v ŠKD a boli využité všetky primerane dostupné spôsoby na zabezpečenie úhrady, rozhodne vedenie školy o vyradení dieťaťa zo ŠKD.

**III. PREVÁDZKA ŠKD**

* ŠKD je v prevádzke spravidla celý školský rok /okrem dní pracovného pokoja

a štátnych sviatkov/ denne od 6:30 – 16:30 hod., pričom sa prihliada na oprávnené

požiadavky rodičov a ekonomické podmienky školy.

* Vedúca ŠKD zabezpečí podľa prihláseného počtu detí rannú službu .

od 6:30 – 7:40 hod., počas rannej služby sa deti môžu pripravovať na vyučovanie,

prípadne majú rekreačnú činnosť.

* Deti svojho oddelenia preberá vychovávateľka od vyučujúceho po poslednej

vyučovacej hodine.

* O prerušení prevádzky ŠKD počas školských prázdnin a o rozsahu prevádzky

rozhoduje riaditeľ školy.

* ŠKD sa riadi režimom dňa, ktorý je súčasťou školského poriadku ŠKD.

**3.1 Organizácia činnosti a časový harmonogram činností ŠKD**

Pri uskutočňovaní výchovno-vzdelávacej činnosti v školskom klube sa dodržiava pravidelné striedanie oddychovej a záujmovej aktivity s aktivitou súvisiacou s prípravou na vyučovanie z dôvodu zabezpečenia psychohygieny detí.

Výchovnú a vzdelávaciu činnosť ŠKD vykonávajú pedagogickí zamestnanci vychovávateľky. Dodržiavajú pracovnú dobu, do práce nastupujú 15 min pred jej začiatkom.

Deti vedú k samostatnosti, disciplinovanému správaniu a kultúrnemu stravovaniu

sa v jedálni.

Záujmová činnosť sa uskutočňuje podľa týždenného plánu ,deťom sa umožňuje

účasť aj na ďalších formách záujmovej činnosti mimo školy.

-činnosť ŠKD je zameraná :

*pútavé a pestré aktivity oddychového, rekreačného, relaxačného a záujmového*

*charakteru;*

*rozvoj fyzického a duševného zdravia detí*

*prípravu na vyučovanie ( podľa záujmu rodičov )*

V oblasti rekreačného charakteru - vychádzkami, hrami, športom a cvičením umožniť deťom čo najviac voľného času stráviť pohybom a pobytom na čerstvom vzduchu a takto prispievať k ich správnemu telesnému vývoju.

Na záujmovú a rekreačnú činnosť sa využívajú aj počítačové učebne, telocvičňa, posilňovňa, ihriská a iné objekty podľa podmienok školy.

V rámci činnosti ŠKD sa organizujú rôzne kultúrne a iné podujatia .

**Harmonogram činnosti v ŠKD**

|  |  |
| --- | --- |
| 6:30-  7:40 | Príchod detí do ŠKD, hry, čítanie, kreslenie, príprava na vyučovanie |
| 7:55-11:30 | Vyučovanie |
| 11:30-13:00 | Preberanie detí od učiteľov, príprava na obed, hygiena, obed dodržiavanie pravidiel správneho stolovania,  nenáročné činnosti odpočinkového a rekreačného charakteru (čítanie, hry a činnosti usmerňované vychovávateľkou, rozhovory na rôzne témy) |
| 13:00-14:00 | Oddychová a rekreačná činnosť- pobyt a pohyb vonku – môže byť zameraný aj na niektorú zo záujmových činností |
| 14:00-  15:00 | Záujmová činnosť: esteticko-výchovná (výtvarná, hudobná, literárno-dramatická), telovýchovná, pracovno-technická, spoločenskovedná (dopravná, zdravotná,...),  prírodovedno –environmentálna |
| 15:00-15:30 | Príprava na vyučovanie – individuálne vypracovávanie domácich úloh, dopĺňanie vedomostí získaných v škole, opakovanie vedomostí z vyučovania, pomoc zaostávajúcim žiakom, didaktické hry |
| 15:30-  16:30 | Nenáročné činnosti odpočinkového a relaxačného charakteru, odovzdávanie detí rodičom. |

**IV. DOCHÁDZKA DIEŤAŤA DO ŠKD**

* Rozsah dennej dochádzky dieťaťa, spôsob a čas jeho odchodu domov, prípadne

záujmová činnosť mimo ŠKD je uvedená v osobnom spise dieťaťa a na zápisnom

lístku.

* Prípadné zmeny v dochádzke o spôsobe odchodu je rodič povinný oznámiť

vychovávateľke písomne. **Sprostredkované odkazy prostredníctvom detí, alebo na**

**základe telefonátu sú neprijateľné a v žiadnom prípade nebudú akceptované.**

.

* Vychovávateľka uvoľní dieťa len na základe písomného oznámenia zákonného

zástupcu.

* Za odchod zo ŠKD domov, do ZUŠ a na krúžky bez doprovodu právne zodpovedá

rodič, alebo zákonný zástupca a to aj v prípade, že dieťa prichádza resp. odchádza so

starším neplnoletým súrodencom.

**4. 1. Ukončenie (prerušenie) dochádzky dieťaťa do školského klubu**

Ukončenie (prerušenie) dochádzky dieťaťa do školského klubu sa uskutočňuje na

základe písomnej žiadosti rodiča, zákonného zástupcu.

**Odhlásiť žiaka z ŠKD je možné len k 31. januáru a k 30. júnu príslušného**

**školského roka. Odhlásenie dieťaťa bude akceptované riaditeľom školy po**

**zaplatení a vyrovnaní príspevku za obdobie, ktoré dieťa ŠKD navštevovalo.**

**Prerušenie na jeden mesiac nie je možné (**len v prípade mimoriadnych okolností:

prerušená činnosť ŠKD, vážne zdravotné problémy, ktoré neumožňujú celý mesiac

navštevovať ŠKD)

**V. PREBERANIE DETÍ**

Dieťa preberá zo ŠKD zákonný zástupca alebo osoba poverená zákonným zástupcom osobne, pokiaľ nie je v osobnom spise dieťaťa uvedený iný spôsob odchodu dieťaťa z ŠKD. Rozsah dennej dochádzky dieťaťa prijatého do klubu a spôsob jeho odchodu sa uvedie v osobnom spise dieťaťa. V osobnom spise dieťaťa sa uvedú aj prípadné odchýlky v dochádzke a spôsobe odchodu, pričom všetky ďalšie zmeny oznamuje rodič (zákonný zástupca ) vychovávateľke v príslušnom oddelení písomne.

Zodpovednosť za bezpečnosť dieťaťa počas celého jeho pobytu v ŠKD (t.j. od jeho príchodu až po odchod) preberá vychovávateľka oddelenia, ktoré dieťa navštevuje. Pri zmiešanom oddelení (zloženého z viacerých tried resp. ročníkov) za prechod detí do školského klubu zodpovedá učiteľ vyučujúci poslednú hodinu (po dohode s vychovávateľkou). Dieťa preberá zo ŠKD zákonný zástupca alebo osoba poverená zákonným zástupcom osobne, pokiaľ nie je v osobnom spise dieťaťa uvedený iný spôsob odchodu dieťaťa z ŠKD.

Ak sa výchovno-vzdelávacia činnosť klubu organizuje mimo priestorov ŠKD, najvyšší počet detí, za ktoré zodpovedá jeden pedagogický zamestnanec, je rovnaký ako počet detí v jednom oddelení, (počet detí so špeciálnymi výchovno-vzdelávacími potrebami v oddelení je rovnaký ako v triedach, v ktorých sa vzdelávajú). Pri vychádzke, výletoch alebo iných podujatiach organizovaných mimo budovy školy, zodpovedá vychovávateľ za deti až do ich príchodu pred budovu školy.

Ak si to vyžaduje náročnosť prostredia alebo činnosť, ktorá sa organizuje mimo priestorov ŠKD, zvýši sa počet zodpovedných pedagogických zamestnancov alebo sa zníži počet zúčastnených detí.

Z výchovno-vzdelávacej činnosti organizovanej mimo priestorov ŠKD môžu byť deti uvoľnené len na základe písomného súhlasu zákonného zástupcu (ktorý tak zároveň preberá za dieťa zodpovednosť), v opačnom prípade je rozchod detí v priestoroch ŠKD.

Počas krúžkovej činnosti v škole, popoludňajšieho vyučovania v škole resp. školskej akcie mimo školu v čase pobytu dieťaťa v ŠKD, je za dieťa zodpovedný učiteľ poverený vedením aktivity. Jeho zodpovednosť začína vyzdvihnutím dieťaťa z ŠKD a končí jeho odovzdaním v klube po skončení aktivity.

**Pri záujmovej/krúžkovej činnosti organizovanej inou inštitúciou ako škola (napr. ZUŠ, športový od. ap.) zodpovednosť za prechod dieťaťa preberá zákonný zástupca, rovnako tak zákonný zástupca zodpovedá za príchod dieťaťa na rannú službu ŠKD a odchod dieťaťa zo ŠKD.**

**Z ŠKD alebo pri činnosti v ŠKD nemôže dieťa svojvoľne odísť.**

**Pri nevyzdvihnutí dieťaťa z ŠKD do 16,30 hod. bude rodič (zákonný zástupca) upozornený telefonicky.**

**VI. DODRŽIAVANIE ZÁSAD V JEDÁLNI**

Deti ŠKD organizovane obedujú v školskej jedálni pod dohľadom vychovávateliek, dodržujú zásady spoločenského správania. **Prihlasovanie a odhlasovanie obedov zabezpečujú rodičia** podľa usmernenia vedúcej školskej jedálne. Polievku im naberá vychovávateľka.

Po skončení obeda celé oddelenie odchádza z jedálne spoločne v sprievode vychovávateľky.

**VII. PODMIENKY ZAOBCHÁDZANIA S MAJETKOM ŠKD**

ŠKD pre výchovno-vzdelávaciu činnosť využíva priestory, zariadenia, pomôcky, didaktické prostriedky a učebné materiály odpovedajúce charakteru konkrétnej aktivity pričom sú vo vlastníctve školy resp. ŠKD. Pri aktívnom využívaní školského majetku dieťa koná tak, aby

* rešpektovalo pokyny vychovávateľky,
* **manipuláciou neohrozovalo zdravie a bezpečnosť svoju ani ďalších osôb,**
* predchádzalo poškodeniu zverených materiálov, pomôcok, zariadení a vybaveniu učebne, herne resp. ostatných priestorov,
* vhodne používalo pomôcky a pracovné postupy vzhľadom na konkrétnu činnosť,
* adekvátne prispôsobilo svoje správanie charakteru činnosti a priestorom, v ktorých sa činnosť vykonáva
* šetrilo elektrickou energiou, vodou a materiálom,
* vo svojom okolí udržiavalo čistotu a poriadok.

**Zákonný zástupca dieťaťa je povinný uhradiť plnú výšku škody spôsobenej svojim dieťaťom, ktoré vedome nerešpektovalo vyššie uvedené zásady.**

**7.1. Pravidlá pre deti**

### 1. Po príchode do ŠKD odkladám školskú aktovku na určené miesto

### 2. Na obed a z obeda odchádzam v sprievode pani vychovávateľky alebo pani učiteľky.

### 3. Dodržiavam hygienické zásady.

### 4. Ak sa necítim dobre alebo sa zraním, okamžite to hlásim pani vychovávateľke.

### 5. Nikdy svojvoľne neopúšťam triedu, v prípade odchodu, oznámim dôvod pani

### vychovávateľke.

### 6. K vybaveniu a zariadeniu ŠKD sa správam šetrne.

### 7. S nožnicami a inými ostrými predmetmi pracujem maximálne opatrne, pod dohľadom

### dospelej osoby.

### 8. Nesmiem manipulovať s elektrickými zariadeniami, so žalúziami a oknami.

### 9. Pri pobyte mimo budovy sa riadim pokynmi pani vychovávateľky.

### 10.V priestoroch školy nebehám , správam sa bezpečne .

### 11. Pri odchode z ŠKD odložím hračky a iné potreby na pôvodné miesto*.*

**VIII. STAROSTLIVOSŤ O ZDRAVIE A BEZPEČNOSŤ DETÍ**

O bezpečnosti a ochrane zdravia sú deti informované v prvý deň v ŠKD a priebežne pri konkrétnych aktivitách. O poučení vychovávateľka vykoná záznam v triednej knihe oddelenia ŠKD. **V záujme zachovania bezpečnosti a zdravia dieťaťa, dieťa je povinné rešpektovať pokyny vychovávateľky a konať v súlade so Školským poriadkom ŠKD. V prípade opakovaného porušovania podmienok na zaistenie bezpečnosti a ochrany zdravia detí môžu byť voči dieťaťu vyvodené sankcie v zmysle Školského poriadku ŠKD, vrátane vylúčenia zo ŠKD**.

**8.1 Zhoršenie zdravotného stavu, úraz.**

**Akékoľvek zhoršenie zdravotného stavu, náhlu nevoľnosť, úraz (aj nepatrný) je dieťa povinné oznámiť vychovávateľke.**

V prípade zdravotných ťažkostí a náhlej nevoľnosti vychovávateľka upovedomí zákonného zástupcu dieťaťa, ktorý dieťa v čo najkratšom čase vyzdvihne z oddelenia ŠKD.

V prípade úrazu vychovávateľka poskytne prvú pomoc, upovedomí vedenie školy, zákonného zástupcu a spíše záznam o úraze. Ľahšie poranenia (napr. odreniny, opuchy) vychovávateľka ošetrí ihneď.

**Ak dieťa evidentne javí známky ochorenia (zvracanie, hnačka, horúčka, parazity, kožné ochorenie ap.) môže vychovávateľka odmietnuť prevziať dieťa do ŠKD.**

**Zákonný zástupca je povinný pravdivo informovať pedagogických zamestnancov ŠKD o zdravotnom stave dieťaťa (fyzickom i psychickom) a o každej zmene, ktorá v zdravotnom stave nastala – zvlášť u detí so zdravotným postihnutím.**

**8.2. Hygienické zásady a starostlivosť o majetok dieťaťa**

Dieťa, navštevujúce ŠKD, je primerane pohodlne oblečené, vo všetkých priestoroch klubu používa prezuvky. Je možné, aby si dieťa do ŠKD prinieslo veci na prezlečenie.

V rámci ŠKD dieťa dodržiava základné hygienické návyky – predovšetkým umývanie rúk pred a po jedle a po použití toalety. Pri hygiene používa hygienické vrecúško, obsahujúce minimálne mydlo a uterák.

Vo všetkých priestoroch ŠKD **dieťa udržuje čistotu a poriadok – aktovku, oblečenie, obuv, pomôcky a hračky odkladá na vyhradené miesto,** neznečisťuje priestory ŠKD ani jeho okolia.

V školskej jedálni sa stravuje v súlade so spoločenskými a hygienickými pravidlami – používa príbor, nevhodným správaním neobmedzuje ostatné deti ani ostatných stravujúcich.

**Všetky svoje veci, predovšetkým však oblečenie a obuv, má dieťa označené.**

**Neodporúča sa, aby dieťa malo pri/na sebe šperky, cennosti (mp3 prehrávač, mobil ap.) resp. vysokú sumu finančnej hotovosti – len na vlastnú zodpovednosť.**

Rovnako na vlastnú zodpovednosť si môže dieťa priniesť do ŠKD vlastné hračky, po predchádzajúcom súhlase vychovávateľky.

**8.3 Ochrana pred sociálno-patologickými javmi, diskrimináciou a násilím.**

V zmysle predchádzania sociálno-patologických javov, diskriminácie a násilia je deťom v ŠKD (a tiež pri všetkých aktivitách organizovaných ŠKD) **zakázané**:

* šíriť a požívať akékoľvek drogy, alkoholické nápoje, tabakové výrobky, omamné či inak zdraviu škodlivé látky
* nosiť so sebou (pri sebe) zbrane, nože, pyrotechniku resp. iné život a zdravie ohrozujúce predmety
* vedome a úmyselne ničiť a poškodzovať cudzí majetok či majetok, budovu a areál školy
* úmyselne si privlastniť (odcudziť) predmety, ktoré mu nepatria
* zúčastňovať sa hazardných hier
* nabádať a povzbudzovať k agresii, vandalizmu a kriminalite ostatné deti
* propagovať (ústne, fyzicky/gestom, úpravou zovňajšku) myšlienky rasovej, etnickej, kultúrnej a náboženskej neznášanlivosti
* používať v komunikácii hrubé a vulgárne výrazy
* riešiť konflikty násilím
* verbálne alebo fyzicky atakovať dieťa pre jeho sociálne alebo zdravotné postihnutie
* týrať, zotročovať, vydierať, ponižovať, sexuálne obťažovať alebo obmedzovať na slobode iné dieťa využívajúc pritom agresívne správanie

**Agresívne správanie alebo konanie ohrozujúce vlastnú bezpečnosť dieťaťa, ostatných detí alebo vychovávateľky môže mať za následok vylúčenie dieťaťa z niektorých činnosti ŠKD resp. ukončenie dochádzky do ŠKD.**

**8.4 Zásady bezpečného správania.**

V ŠKD sú stanovené pravidlá správania, ktorých rešpektovanie je povinné pre všetky deti v záujme ich bezpečnosti:

Dieťa sa zúčastňuje poučení o ochrane zdravia a bezpečnosti pri práci. Je nevyhnutné, aby bolo oboznámené a poznalo bezpečnostné, požiarne, hygienické predpisy a zásady správania v triedach a všetkých priestoroch využívaných pre činnosť ŠKD.

Do telocvične, jedálne, cudzej triedy a kabinetu dieťa vchádza len po súhlase a v sprievode vychovávateľky či pedagogického zamestnanca. Akýkoľvek zistený nedostatok či poškodenie zariadení učebne, telocvične, triedy, ohrozujúce bezpečnosť dieťaťa, bezodkladne oznamuje vychovávateľke.

**Od vstupu do ŠKD až po odchod domov, dieťa nemôže svojvoľne opustiť výchovné oddelenie a priestory ŠKD**. Rovnako sa nemôže svojvoľne vzdialiť od výchovnej skupiny, ak výchovno-vzdelávacia činnosť prebieha mimo budovu ŠKD (šk. ihrisko, okolie školy) Vo vonkajších priestoroch sa dieťa pohybuje len na určenej a vyznačenej ploche. **Na akékoľvek vzdialenie dieťaťa z triedy je potrebný súhlas vychovávateľky.**

**V priestoroch ŠKD sa dieťa pohybuje krokom, nikdy nie behom!** Dieťaťu nie je dovolené kĺzať sa a šmýkať po chodbách a schodiskách, sadať na zábradlie na schodisku, nakláňať sa cez zábradlie, skákať zo schodov, sadať na radiátory resp. inak sa vystavovať nebezpečenstvu.

Rovnako nie je dovolené dieťaťu manipulovať s ťažkými predmetmi, elektrickými rozvodmi a ohňom. Manipulácia s oknami a okennými žalúziami je dovolená so súhlasom vychovávateľky a pod jej dohľadom. Počas vetrania sa deti pri oknách nezdržiavajú, nevykláňajú sa z nich a ani nevyhadzujú cez ne žiadne predmety či odpadky. Poškodenie okennej tabule dieťa okamžite ohlási vychovávateľke.

**Použitie mobilného telefónu je obmedzené na výnimočné a odôvodené prípady a len so súhlasom vychovávateľky. Dieťa má mobilný telefón počas výchovno-vzdelávacej činnosti vypnutý, nosí ho len na vlastnú zodpovednosť.**

**Vychovávateľka má právo rozptyľujúce predmety dieťaťu odobrať a vrátiť ich zákonnému zástupcovi pri odchode dieťaťa z ŠKD**

Po skončení činnosti ŠKD nie je dieťaťu dovolené bezdôvodne zdržiavať sa v priestoroch ŠKD.

**Dieťa má možnosť a právo slušne vyjadriť svoj názor, želania a pripomienky. V prípade porušenia práv dieťaťa, porušenia Školského poriadku ŠKD, ohrozenia bezpečnosti, duševného a telesného zdravia, resp. morálneho vývoja dieťaťa je právom i povinnosťou dieťaťa/zákonného zástupcu dieťaťa informovať o tejto skutočnosti riaditeľstvo školy.**

**IX. PRÁVA A POVINNOSTI DIEŤAŤA**

Dohovor o právach dieťaťa mení postoj spoločnosti k dieťaťu. Deti musia byť vnímané ako nositelia práv, a nie ako majetok rodičov. Mnohí zákonní zástupcovia sa nedokážu stotožniť s konceptom práv detí, vnímajú ho ako hrozbu pre stabilitu rodiny a zdôrazňovanie príliš veľkej nezávislosti detí. Dohovor však nemá v úmysle ani jedno ani druhé.

Pri koncipovaní práv a povinností detí vychádzame zo všeobecnej deklarácie ľudských práv a tých jej bodov, ktoré sa dotýkajú života v ŠKD.

Školský zákon deťom, žiakom, ich zástupcom, ako aj školám a školským zariadeniam v súvislosti s výchovou a vzdelávaním priznáva určité práva a ukladá určité povinnosti.

**9.1 Práva dieťaťa.**

Dieťa má právo na:

* rovnoprávny prístup k výchove a vzdelávaniu,
* výchovu a vzdelanie v štátnom jazyku a materinskom jazyku v rozsahu ustanovenom zákonom,
* individuálny prístup rešpektujúci jeho schopnosti a možnosti, nadanie a zdravotný stav,
* úctu k jeho vierovyznaniu, svetonázoru, národnostnej a etnickej príslušnosti,
* poskytovanie poradenstva a služieb spojených s výchovou a vzdelávaním,
* výchovu a vzdelávanie v bezpečnom a hygienicky vyhovujúcom prostredí,
* organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
* úctu k svojej osobe a na zabezpečenie ochrany proti fyzickému, psychickému a sexuálnemu násiliu,
* na slobodnú voľbu krúžkových a záujmových aktivít v súlade so svojimi možnosťami, záujmami a záľubami v rozsahu ustanovenom výchovným programom,
* na informácie týkajúce sa jeho osoby a jeho výchovno-vzdelávacích výsledkov,
* na ochranu zdravia a bezpečnosť pri výchovnom procese,
* byť rešpektované ako suverénna osobnosť,
* možnosť aktívneho a otvoreného dialógu s vychovávateľkou, s riaditeľom školy a ostatnými zamestnancami školy,
* v primeranom čase, priestore a primeraným spôsobom vyjadriť svoj názor,
* na taktné a ohľaduplné zaobchádzanie zo strany spolužiakov, pedagogických a ostatných zamestnancov školy,

**Práva detí vyplývajúce z Dohovoru o právach dieťaťa:**

* Právo na slobodu prejavu.
* Právo na slobodu myslenia, svedomia a náboženstva.
* Právo na bezplatné a povinné základné vzdelanie.
* Právo na ochranu proti diskriminácii podľa rasy, jazyka a sociálneho pôvodu.
* Právo na nerušený psychický a fyzický rozvoj.
* Právo na ochranu pred telesným alebo duševným násilím.

**9.2 Povinnosti dieťaťa.**

Dieťa je povinné:

* **neobmedzovať svojím konaním práva ostatných osôb zúčastňujúcich sa výchovy a vzdelávania,**
* **dodržiavať školský poriadok ŠKD a ďalšie vnútorné predpisy školy a ŠKD,**
* chrániť pred poškodením majetok ŠKD a majetok, ktorý ŠKD využíva na výchovu a vzdelávanie,
* chrániť pred poškodením učebnice, učebné texty a učebné pomôcky, ktoré mu boli bezplatne zapožičané,
* konať tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
* ctiť si ľudskú dôstojnosť svojich spolužiakov a zamestnancov školy alebo školského zariadenia,
* rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
* chrániť vlastné zdravie, zdravie iných, dbať o čistotu a poriadok a pomáhať pri udržiavaní poriadku v ŠKD a jej okolí,
* dodržiavať vnútorné poriadky v odborných učebniach, telocvični, jedálni a ostatných priestoroch školy, rovnako tak športového ihriska a školského dvora,
* ihneď oznámiť vychovávateľke, každý aj drobný úraz alebo zdravotnú indispozíciu - oznamovacia povinnosť sa týka všetkých okolností, ktoré môžu ohrozovať zdravie, bezpečnosť, majetok jednotlivca a ŠKD,
* správať sa ohľaduplne a tolerantne k zdravotne postihnutým spolužiakom a byť im nápomocný, ak si to vyžaduje situácia,
* byť vhodne a čisto oblečený a upravený,
* šetriť školský majetok a zariadenie, chrániť ich pred poškodením a hospodárne s nimi zaobchádzať.

**X. PRÁVA A POVINNOSTI ZÁKONNÉHO ZÁSTUPCU**

**Zástupcom dieťaťa** je jeho rodič alebo iná fyzická osoba, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu. Zákonný zástupca **má právo vybrať pre svoje dieťa ŠKD**, ktorý poskytuje výchovu a vzdelávanie podľa školského zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti. Toto právo na slobodnú voľbu ŠKD možno uplatňovať **v súlade s možnosťami výchovno-vzdelávacej sústavy**.

**10.1 Práva zákonných zástupcov dieťaťa**

Zákonný zástupca dieťaťa má právo:

* žiadať, aby sa v rámci výchovy a vzdelávania v ŠKD poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania,
* oboznámiť sa s výchovným programom ŠKD, školským poriadkom ŠKD a súvisiacimi internými nariadeniami vedenia ŠKD,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia,
* vyjadrovať sa k výchovno-vzdelávaciemu programu školy alebo ŠKD prostredníctvom orgánov školskej samosprávy.

**10.2. Povinnosti zákonných zástupcov**

Zákonný zástupca dieťaťa je povinný:

* vytvoriť pre dieťa podmienky na prípravu na výchovu a vzdelávanie v ŠKD
* dodržiavať podmienky výchovno-vzdelávacieho procesu svojho dieťaťa určené školským poriadkom ŠKD,
* dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
* nahradiť škodu, ktorú dieťa úmyselne zavinilo.

**XI. OPATRENIA VO VÝCHOVE**

V zmysle § 58 školského zákona dieťaťu možno udeliť

* **pochvalu alebo iné ocenenie** – za vzorné správanie, vzorné plnenie povinností alebo statočný čin; návrh sa prerokúva v pedagogickej rade
* **napomenutie alebo pokarhanie od vychovávateľa, triedneho učiteľa, riaditeľa, podmienečné vylúčenie alebo vylúčenie** – za previnenie proti školskému poriadku – stupeň výchovného opatrenia závisí od závažnosti previnenia, môže byť spojený so zníženou známkou zo správania; návrh sa prerokúva v pedagogickej rade.

**11.2 Kritéria na udelenie sankcií za porušenie Školského poriadku ŠKD**

* písomné napomenutie vychovávateľom: po verbálnom upozornení vychovávateľky za menej závažné porušenie Školského poriadku ŠKD (nerešpektovanie pokynov, vychovávateľky, používanie vulgárnych slov v komunikácii ap.)
* pokarhanie triednym učiteľom: po konzultácii s rodičom a prerokovaní v pedagogickej rade za opakované menej závažné a závažnejšie priestupky voči Školskému poriadku ŠKD (svojvoľné vzdialenie sa z oddelenia ŠKD, sústavné vyrušovanie, opakované používanie vulgárnych slov, ničenie školského majetku, krádež v škole podľa rozsahu, nedôstojné správanie voči učiteľom, vychovávateľkám a spolužiakom, ničenie životného prostredia v areáli školy
* pokarhanie riaditeľom školy: po prerokovaní v pedagogickej rade za opakujúce sa závažnejšie priestupky, krádež podľa rozsahu, vydieranie a šikanovanie spolužiakov, hrubé a vulgárne správanie sa voči všetkým zamestnancom ŠKD,

**XI. ZÁVEREČNÉ USTANOVENIA**

**Školský poriadok ŠKD je záväzný pre všetky deti navštevujúce ŠKD. Porušenie Školského poriadku ŠKD je dôvodom na výchovné opatrenie.**

Vychovávateľka je povinná preukázateľne oboznámiť deti a ich zákonných zástupcov s obsahom Školského poriadku ŠKD.

Zmeny a doplnky vnútorného poriadku vydáva riaditeľ školy.

vypracovala:

V Skalici 05.0 9. 2022 Alena Ovečková

vedúca vychovávateľka

Preštudovanie školského poriadku potvrdzujem svojím podpisom

Kocáková, Bronislava...............................................................

Pavlíková,, Klára.....................................................................

Dúbravová, Blanka...................................................................

Javorská, Alena.........................................................................

Bc. Kubányiová, Magdaléna.....................................................

Ravasová, Lucia.......................................................................

Jančíková, Lucia..................................................................

Ácsová, Jana............................................................................

Ovečková, Alena........................................................................